CELEX: 62012CN0380
Language: el
Date: 2012-08-08 00:00:00
Title: Υπόθεση C-380/12: Αίτηση για την έκδοση προδικαστικής αποφάσεως, την οποία υπέβαλε το Hoge Raad der Nederlanden (Κάτω Χώρες) στις 8 Αυγούστου 2012 — X BV κατά Minister van Financiën

6.10.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 303/20
            
         Αίτηση για την έκδοση προδικαστικής αποφάσεως, την οποία υπέβαλε το Hoge Raad der Nederlanden (Κάτω Χώρες) στις 8 Αυγούστου 2012 — X BV κατά Minister van Financiën
   (Υπόθεση C-380/12)
   2012/C 303/34
   Γλώσσα διαδικασίας: η ολλανδική
   
      Αιτούν δικαστήριο
   
   Hoge Raad der Nederlanden
   
      Διάδικοι στην υπόθεση της κύριας δίκης
   
   
      Αναιρεσείουσα: X BV
   
      Αναιρεσίβλητος: Minister van Financiën
   
      Προδικαστικά ερωτήματα
   
   
               1)
            
            
               Νοείται με την έκφραση «αφαίρεση ακαθαρσιών» που περιλαμβάνεται στη σημείωση 1 του ΕΣ για το κεφάλαιο 25 επίσης η αφαίρεση, από μια σε ακατέργαστη μορφή ορυκτή ύλη, ορισμένων χημικών συστατικών που βρίσκονται σε αυτή λόγω φυσικών περιστάσεων, όπου η αφαίρεσή τους πραγματοποιείται με σκοπό την ενίσχυση στην ορυκτή ύλη (συγκεκριμένων) φυσικών ιδιοτήτων οι οποίες προηγουμένως είχαν απισχνανθεί λόγω των φυσικών αυτών περιστάσεων;
            
         
               2)
            
            
               Αν από την απάντηση στο πρώτο ερώτημα δύναται να διαπιστωθεί ότι πρόκειται για αφαίρεση ακαθαρσιών υπό την έννοια της σημειώσεως 1 του ΕΣ για το κεφάλαιο 25, με βάση ποια κριτήρια πρέπει στη συνέχεια να κριθεί αν μια ορυκτή ύλη που εξορύχθηκε ως λευκαντική γη, μετά την απόπλυση με θειικό οξύ και με νερό, δύναται σύμφωνα με την προαναφερθείσα σημείωση να συνεχίσει να κατατάσσεται στη δασμολογική κλάση 2508 40 00 της ΣΟ και δεν πρέπει να χαρακτηριστεί ως προϊόν της χημικής βιομηχανίας υπό την έννοια του κεφαλαίου 38 του ΕΣ;